Dyreliv i Den dominikanske republikk
Store norske leksikon,Biologi,Vitenskapsgrener i biologien,Dyregeografi,Verdens dyreliv
Av opprinnelige landpattedyr i Den dominikanske republikk, finnes bare furespissmus, som er en primitiv insekteter, og flaggermus. Mennesket har innført en del andre arter.
Vestindisk manat eller lamantin (en sjøku) forekommer i kystfarvannene, men den vestindiske munkeselen er sannsynligvis utryddet. Flere arter havskilpadder kan påtreffes, og knølhvalene samler seg til bestemte tider i Bahia de Samana.Fuglefaunaen omfatter omkring 220 arter. Det finnes en del sjø- og våtmarksfugl (suler, terner, hegrer, rikser), to stedegne papegøyer, duer, todier med flere. Les mer i Store norske leksikon Den dominikanske republikk Den dominikanske republikks geografi planteliv i Den dominikanske republikk